Document ID: 31998D0524

KOMISSION PÄÄTÖS,
tehty 28 päivänä heinäkuuta 1998,
rakennerahastojen maksusitoumusmäärärahojen ohjeellisesta jakautumisesta jäsenvaltioittain ajanjaksolla 1994-1999, siltä osin kuin neuvoston antamassa asetuksessa (ETY) N:o 2052/88 määritetty tavoite 1 ei kata tavoitteen 5 a maatalouden osuutta tehdyn päätöksen 94/279/EY muuttamisesta (tiedoksiannettu numerolla K(1998) 2330) (ETA:n kannalta merkityksellinen teksti) (98/524/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2), ja erityisesti sen 12 artiklan 4 kohdan,
sekä katsoo, että
komissio vahvisti päätöksessä 94/279/EY (3) neuvoston asetuksen (ETY) N:o 2052/88 12 artiklan 4 kohdan mukaisesti niiden rakennerahastojen varojen ohjeellisen jakautumisen, jotka voidaan sitoa ajanjaksolle 1994-1999 tavoitteen 5 a maatalouden osuuteen, siltä osin kuin tavoite 1 ei kata sitä,
mainitussa päätöksessä varataan 5 149 miljoonan ecun kokonaismäärästä 518 miljoonaa ecua vuoden 1994 hintatason mukaan erityisesti niiden toimien rahoittamiseksi, jotka on pantu täytäntöön ennen neuvoston asetuksen (ETY) N:o 2081/93 (4) voimaantuloa; tässä määrässä oli tarkoitus ottaa huomioon myös ne erityiset olosuhteet, jotka saattaisivat ilmetä jäsenvaltioiden esittämien rahoitusennusteiden tarkastelun yhteydessä,
ennen asetuksen (ETY) N:o 2081/93 voimaantuloa täytäntöön pantujen toimenpiteiden rahoittamiseen on käytetty 401 miljoonaa ecua; vuonna 1994 varatusta kokonaismäärästä on vielä jakamatta 124,619 miljoonaa ecua vuoden 1998 hintatason mukaan,
komissio hyväksyi päätöksessä 96/388/EY (5) Yhdistyneen kuningaskunnan pyynnön peruuttaa maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90 (6), sellaisena kuin se on uudelleen muotoiltuna asetuksella (EY) N:o 951/97 (7), mukaisten toimenpiteiden soveltamisen Englannissa 1 päivästä maaliskuuta 1996; tässä päätöksessä vapautettiin vuoden 1998 hintatason mukaan 182,318 miljoonaa ecua maksusitoumusmäärärahoja, jotka annettiin rahastojen käyttöön; Yhdistyneelle kuningaskunnalle alunperin vuonna 1994 myönnetyistä maksusitoumusmäärärahoista olisi näin ollen vähennettävä vastaava määrä;
edellä olevan perusteella jäljelle jäävät 306,937 miljoonaa ecua vuoden 1998 hintatason mukaan voidaan käyttää tavoitteen 5 a maatalouden osuuteen muilla kuin tavoitteen 1 ja 6 kohdealueilla,
eräät jäsenvaltiot totesivat neuvoston asetuksen (EY) N:o 950/97 (8) mukaisia toimenpiteitä koskevien menoarvioiden ajantasaistamisen yhteydessä sekä asetuksen (EY) N:o 951/97 mukaisten toimenpiteiden täytäntöönpanon seurannan aikana kyseisten toimenpiteiden täytäntöönpanoon tarvittavan rahoituksen suuremmaksi kuin alunperin oli arvioitu,
kyseisten jäsenvaltioiden pyyntöjä on tarkasteltu ottaen huomioon erityisesti asianomaisten toimenpiteiden toteuttamisessa saavutettu edistys kuluvalla ohjelmointikaudella, kansallisen osarahoituksen saatavuus sekä takeet siitä, että lisärahoitus tulee riittävästi käytetyksi; tämän tarkastelun perusteella voitiin osoittaa lisärahoituksen tarpeet kyseisissä jäsenvaltioissa,
asetuksen (ETY) N:o 2052/88 6 artiklan 2 kohdassa sekä neuvoston asetuksen (ETY) N:o 4253/88 (9) 26 artiklassa edellytetään yhteisön rakenteellisten tukitoimenpiteiden tehokkuuden arviointia; viimeksi mainitussa artiklassa säädetään, että jäsenvaltio ja komissio ovat yhteisesti vastuussa arvioinnin suorittamisesta, asetuksen (ETY) N:o 2052/88 5 artiklan 2 kohdan e alakohdan mukaan rahoitus voidaan toteuttaa teknisen avun tukena, mukaan lukien tukitoimien arviointiin liittyvät toimenpiteet,
toisin kuin muiden rakenteellisten tukitoimenpiteiden osalta asetuksen (EY) N:o 951/97 mukaisten toimenpiteiden suunnitteluun ei sisälly teknisen avun tukea tavoitteen 1 kohdealueiden ulkopuolella; edellisen kauden 1991-1993 jälkiarvioinnin sekä kuluvan kauden 1994-1999 väli- sekä jälkiarvioinnin toteuttamisvaatimuksesta aiheutuu jäsenvaltioille ylimääräisiä kustannuksia; asetuksessa (EY) N:o 951/97 sekä asetuksessa (ETY) N:o 867/90 säädettyjen toimenpiteiden arvioinnista maatalouden rakenteiden ja maaseudun kehittämisen komiteassa 28 päivänä tammikuuta 1997 käydyn keskustelun yhteydessä jäsenvaltiot pyysivät arviointimenojen osarahoittamista rakennerahastoista, tähän tarkoitukseen voidaan hyväksyttävästi käyttää 4 miljoonaa ecua,
ottaen huomioon tavoitteen 5 a rahoitusta koskevat perustellut tarpeet, 117 miljoonan ecun suuruista määrää ei tarvita tavoitetta 5 a koskevien tukitoimenpiteiden tehostamiseen; tästä jäljellä olevasta määrästä siirretään 37 miljoonaa ecua PEACE-aloitteeseen osaksi Pohjois-Irlannin PEACE-ohjelman rahoitusta alueen rauhanprosessin edistämiseksi,
Portugali, Italia ja Saksa pyysivät että jäljellä olevan määrän loppuosasta siirrettäisiin tavoitetta 5a koskevia käyttämättömiä varoja sellaisten tavoitteen 5 b ja 1 ohjelmien mukaisten rakennetukitoimenpiteiden rahoittamiseen, joilla on tarkoitus korjata luonnontuhoista johtuvia vahinkoja; näitä pyyntöjä voidaan pitää perusteltuina, koska niiden mukaisesti käyttämättämiä varoja kohdistettaisiin sellaisiin rakennerahastojen soveltamisalaan kuuluviin toimiin, joilla on tarkoitus kunnostaa kyseisiä maaseutualueita,
Italian viranomaiset pyysivät 14 päivänä toukokuuta 1998 päivätyssä kirjeessä alunperin asetuksen (EY) N:o 950/97 31 artiklan 1 kohdan kolmannessa alakohdassa tarkoitettuihin tavoitetta 5 a koskeviin toimenpiteisiin myönnettyjen 65,0 miljoonan ecun siirtoa Umbriaa ja Marchea koskeviin tavoitteen 5 b toimenpideohjelmiin; pyyntöä voidaan pitää perusteltuna, sillä sen kohteena olevat varat on tarkoitettu luonnontuhoista johtuvia vahinkoja korjaavien rakenteellisten tukitoimenpiteiden rahoittamiseen; rakennerahastojen tavoitteen 5 a maatalouden osuudelle, tavoitteen 1 kattamia aloja lukuun ottamatta, myönnetyistä maksusitoumusmäärärahoista on Italian osalta vähennettävä edellä mainittu määrä;
liitteessä oleva ohjeellinen jakautuminen on asetuksen (ETY) N:o 2052/88 12 artiklan 4 kohdan vaatimusten mukainen; määrärahojen uudelleenjaossa jäsenvaltioiden kesken ei pidä muuttaa aiempia painotuksia erityisesti tulevaisuudessa tehtävää jakamista silmällä pitäen,
ON TEHNYT TÄMÄN PÄÄTÖKSEN:
1 artikla
Korvataan päätöksen 94/279/EY 1 artikla seuraavasti:
"1 artikla
Kaudeksi 1994-1999 vuonna 1994 vahvistettu maksusitoumusmäärärahojen ohjeellinen jakautuminen jäsenvaltioiden kesken asetuksessa (ETY) N:o 2052/88 määritellyn tavoitteen 5 a maatalouden osuuden osalta, siltä osin kuin tavoite 1 ei kata sitä, sekä siihen tässä päätöksessä tehdyt muutokset ovat liitteessä.
1a artikla
Kauden 1991-1993 jälkiarviointiin sekä kauden 1994-1999 väliarviointiin ja jälkiarviointiin varataan teknisen avun tukea varten 4 miljoonaa ecua tavoitteen 5 a maatalousosan, siltä osin kuin tavoite 1 ei kata sitä, käytettävissä olevista maksusitoumusmäärärahoista. Arvioinnin tukea koskevat yksityiskohtaiset säännöt määritellään erikseen tehtävässä komission päätöksessä."
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä heinäkuuta 1998.

Labels: 2
5
6
18
15